
24-TA-3009: Informatīvais ziņojums (Jauns)
Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu

	Galīgā redakcija

	1.
	Informatīvais ziņojums
Informatīvais ziņojums
	Iebildums (FM - 28.11.2024.)
Aicinām pārstrādāt informatīvā ziņojuma III. sadaļu “Priekšlikumi turpmākai darbībai” atbilstoši pasākuma “Katastrofu pārvaldības centru būvniecība” īstenošanai piešķirtā finansējuma atlikumam (t.i. ņemot vērā kopējo pasākumam piešķirto finansējumu 103 151 786 euro apmērā un  līdz šim no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” pārdalīto), paredzot turpmāku katastrofu pārvaldības centru būvniecību piešķirtā finansējuma ietvaros.  
Piedāvātā redakcija
-
	Ņemts vērā
Informatīvais ziņojums pēc būtības precizēts, arī tā III sadaļa "Priekšlikumi turpmākai rīcībai", ievērojot Iekšlietu ministrijas pasākumiem budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” pieejamā aprēķinātā finansējuma apmēru minētā pasākuma īstenošanas turpināšanai no šā resursu avota, kā arī ievērojot Eiropas Savienības fondu tematiskās komitejas 2025. gada 22. janvāra sēdē panākto vienošanos par papildus finansējuma (50 milj. euro apmērā) pārdali Iekšlietu ministrijas identificētajām vajadzībām katastrofu pārvaldības/civilās aizsardzības infrastruktūrai, tajā skaitā katastrofu pārvaldības centru projektēšanai un būvniecībai.
	-

	2.
	MK sēdes protokollēmuma projekts
 Informatīvais ziņojums "Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu"
	Iebildums (FM - 28.11.2024.)
Lūdzam papildināt protokollēmumu ar jaunu punktu piedāvātajā redakcijā.
Piedāvātā redakcija
Pieņemt zināšanai, ka pasākuma “Katastrofu pārvaldības centru būvniecība” īstenošanas rezultātā 2026. gadā veidosies negatīva ietekme uz vispārējās valdības budžeta bilanci indikatīvi x euro apmērā, ņemot vērā to, ka finansējums minētajam pasākumam likumā “Par valsts budžetu 2023. gadam un budžeta ietvaru 2023., 2024. un 2025. gadam” bija piešķirts 2023. – 2025. gadam.
	Ņemts vērā
Protokollēmums papildināts atbilstoši iebildumā norādītajam
	 Informatīvais ziņojums "Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu"

	3.
	MK sēdes protokollēmuma projekts
 Informatīvais ziņojums "Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu"
	Iebildums (FM - 28.11.2024.)
Lūdzam precizēt protokollēmuma punktus atbilstoši piedāvātajām izmaiņām informatīvajā ziņojumā.
 
Piedāvātā redakcija
-
	Ņemts vērā
Protokollēmuma punkti ir precizēti atbilstoši veiktajiem precizējumiem informatīvajā ziņojumā
	 Informatīvais ziņojums "Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu"

	4.
	Informatīvais ziņojums
Informatīvais ziņojums
	Priekšlikums (FM - 28.11.2024.)
Ņemot vērā, Iekšlietu ministrijas virzīto Ministru kabineta rīkojuma projektu par finansējuma pārdali no 74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" katastrofu pārvaldības centra būvniecībai Ludzā (24-TA-2278) 2025. gadam 11 730 351 euro apmērā, ar valsts drošību saistītajam prioritārajam pasākumam “Valsts ugunsdzēsības un glābšanas dienesta depo – katastrofu pārvaldības centri” Iekšlietu ministrijai paredzētā finansējuma atlikums 2025. gadam ir 8 264 080 euro, līdz ar to lūdzam to ņemt vērā aprēķinot pieejamo atlikumu un attiecīgi  precizēt informatīvā ziņojuma 12. tabulu.
Piedāvātā redakcija
-
	Ņemts vērā
Minētais TA ir atsaukts
	-

	5.
	Informatīvais ziņojums
Informatīvais ziņojums
	Priekšlikums (FM - 28.11.2024.)
Ievērojot to, ka Informatīvajā ziņojumā “Par valsts drošības stiprināšanas pasākuma “Katastrofu pārvaldības centru būvniecība” īstenošanas turpināšanu" (turpmāk – Informatīvais ziņojums) nav iekļauta informācija vai attiecībā uz tajā ietverto pasākumu veikšanu tiek plānota komercdarbības atbalsta piešķiršana, lūdzam Informatīvajā ziņojumā attiecībā uz tajā minētajiem pasākumiem izvērtēt un iekļaut secinājumu par komercdarbības atbalsta esamību/neesamību. Pirmšķietami secināms, ka attiecībā uz Informatīvajā ziņojumā norādītajiem pasākumiem komercdarbības atbalsta piešķiršana nav plānota, jo finansējuma saņēmējs minēto pasākumu veikšanai ir Iekšlietu ministrija, kas Informatīvā ziņojuma pasākumu ietvaros veiks valsts deleģētās funkcijas, līdz ar to atbalsts saimnieciskās darbības veikšanai netiks sniegts un attiecīgi nav jāpiemēro komercdarbības atbalsta regulējums. Savukārt, ņemot vērā, ka preču piegādātāji un pakalpojumu sniedzēji minēto pasākumu veikšanai tiek izvēlēti atklātā, pārredzamā, nediskriminējošā un konkurenci nodrošinošā procedūrā (ievērojot Publiskā iepirkuma likuma normas), preču piegādātāju un pakalpojumu sniedzēju līmenī ir izslēgta komercdarbības atbalstu raksturojošā pazīme - ekonomiskā priekšrocība.
Vienlaikus lūdzam Iekšlietu ministriju ar attiecīgo secinājumu par komercdarbības atbalsta neesamību papildināt arī Ministru kabineta protokollēmuma projektā 4.punktā plānotā Ministru kabineta rīkojuma projekta par finansējuma (apropriācijas) pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” anotāciju.
 
Piedāvātā redakcija
-
	Ņemts vērā
Informatīvais ziņojums ir papildināts atbilstoši priekšlikumā norādītajam
	-

	6.
	MK sēdes protokollēmuma projekts
4. Iekšlietu ministrijai nekavējoties pēc iepirkuma procedūru pabeigšanas normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektus par finansējuma (apropriācijas) pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” ar valsts drošību saistītu pasākumu īstenošanai, paredzot saistību uzņemšanos konkrēto katastrofu pārvaldības centru projektēšanai un būvniecībai 2025. – 2027. gadam un finansējuma pārdali atbilstoši iepirkuma procedūru rezultātiem, nepārsniedzot šim pasākumam aprēķināto finansējuma apmēru šajā resursu avotā 73 363 734 euro.
	Priekšlikums (FM - 12.02.2025.)
Ņemot vērā, ka Ministru kabineta sēdes protokollēmuma projekta 4. punktā norādītais no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” pieprasāmais finansējums pārsniedz Iekšlietu ministrijas valsts drošības stiprināšanas pasākumam “Katastrofu pārvaldības centru būvniecība” šajā resursu avotā rezervēto finansējumu, lūdzam svītrot 4. punkta beigu daļā vārdus "šim pasākumam aprēķināto finansējuma apmēru šajā resursu avotā", kā arī atbilstoši precizēt attiecīgo informāciju informatīvā ziņojuma projekta 20. lpp.
Piedāvātā redakcija
-
	Ņemts vērā
Ministru kabineta sēdes protokollēmuma projekta 4. punkts un informatīvais ziņojums ir precizēti atbilstoši priekšlikumā norādītajam
	4. Iekšlietu ministrijai nekavējoties pēc iepirkuma procedūru pabeigšanas normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektus par finansējuma (apropriācijas) pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” ar valsts drošību saistītu pasākumu īstenošanai, paredzot saistību uzņemšanos konkrēto katastrofu pārvaldības centru projektēšanai un būvniecībai 2025. – 2027. gadam un finansējuma pārdali atbilstoši iepirkuma procedūru rezultātiem, nepārsniedzot 73 363 734 euro.



